open-index/open-wikipedia-markdown huggingface dataset:
Fair Lady

***Fair Lady*** er en amerikansk stumfilm fra 1922 regissert av Kenneth Webb.

## Handling
På Sicilia blir grev Martinello myrdet av Cardi og mafiaen hans på det som skulle vært bryllupsdagen hans. Hans kommende brud, grevinne Margherita, får beskjed om dette fra den amerikanske Norvin Blake, som ikke klarer å beskytte henne mot Cardi. Senere møtes Margherita og Norvin i New Orleans, hvor han erklærer sin kjærlighet til henne.

Norvin anerkjenner Gian Norcone som lederen for gjengen som hadde myrdet greven, og får ham arrestert. I en slåsskamp mellom Cardi og Norvin blir Cardi knivstukket av Lucrezia - Margheritas hushjelp.

## Skuespillere
* Betty Blythe som Countess Margherita  
* Thurston Hall som Caesar Maruffi / Cardi
* Robert Elliott som Norvin Blake  
* Gladys Hulette som Myra Nell Drew  
* Florence Auer som Lucrezia  
* Walter James som Gian Norcone

## Referanser


## Eksterne lenker
*
Den berømte tyrefekter

***Den berømte tyrefekter*** (orig. Fascination) er en amerikansk stumfilm fra 1922 regissert av Robert Z. Leonard.

## Handling
Dolores de Lisa har en spansk far og amerikansk mor. En dag tar hennes tante Marquesa henne med seg til Madrid. Under en tyrefekting blir Dolores fascinert av Carrita, og grev de Morera tilbyr Dolores å ta henne med seg til en sosial sammenkomst. Etterpå blir hun med på en kabaret hvor hun møter den store Carrita. Familien hennes leter i mellomtiden etter henne over hele byen.

Faren Eduardo de Lisa, broren Carlos og kjæresten Ralph Kellogg som nettopp har ankommet fra USA. Ved kabareten ser Ralph en sangerinne Parola, som kjenner ham igjen, og hun inviterer ham til værelset hennes. Men Dolores følger etter dem, og hun overhører Parola anklage Carlos for å være faren til sønnen hennes.

## Skuespillere
* Mae Murray som Dolores de Lisa
* Creighton Hale som Carlos de Lisa 
* Charles Lane som Eduardo de Lisa
* Emily Fitzroy som Marquesa de Lisa
* Robert Frazer som Carrita
* Vincent Coleman som Ralph Kellogg
* Courtenay Foote som de Morera

## Referanser


## Eksterne lenker
*
La Femme de nulle part

***La Femme de nulle part*** er en fransk stumfilm fra 1922 regissert av Louis Delluc.

## Handling
I en villa i nærheten av Genova tar en mann farvel med sin kone og deres unge sønn. Han skal tilbringe en dag og en natt i storbyen for å ta avskjed med en venn som snart skal ut på en lengre reise. Men det kommer en eldre kvinne som mange år tidligere hadde bodd i det samme huset. Hun ber om tillatelse til å se igjen huset, og parken rundt. Ektemannen inviterer henne til å overnatte. Mens han er i andre etasje, gjemmer en ung mann et brev under trappen som fører til huset. Når den unge mannen har gått, henter kona brevet. Dette brevet viser seg å være en melding fra kjæresten hennes, som insisterer på at hun bure stikke av sammen med ham.

Men den eldre kvinnen holder øye med henne fra vinduet på soverommet, mens hun leser brevet. I løpet av kvelden vandrer den eldre kvinnen gjennom parken, og mimrer om sin tidligere kjærlighet. Den unge kvinnen møter kjæresten sin som forteller henne at han vil vente på henne i bilen hans morgenen etter, og ber henne bli med ham. I Genova vandrer ektemannen målløst rundt i byen, før han ender opp ved en pub hvor en kvinne prøver å forføre ham - men han avviser fristelsen. I mellomtiden må kona velge mellom familie og eventyr.

## Skuespillere
* Ève Francis
* Gine Avril
* Roger Karl
* André Daven
* Michel Duran
* Noémie Scize

## Referanser


## Eksterne lenker
*
Musikkåret 1883

__TOC__
## Hendelser

## Fødsler

|-
|rowspan=2|Desember
|3. || Anton Webern ||  || komponist og dirigent ||align=center|61 ||align=center| || 
|}
## Bildegalleri

Anton_Webern_(1883–1945)_1927_©_Georg_Fayer_(1891–1950)_OeNB_10450290.png|Anton Webern(1873–1945)



## Referanser


## Eksterne lenker
*
Bjørn-Inge Mydland

**Bjørn-Inge Mydland** (født 1974) er en norsk lærer, undervisningsinspektør, bonde og lokalpolitiker. Han er ordfører i Sokndal fra oktober 2023.

## Referanser


## Eksterne lenker
*
Stengata 6 (Moss)

**Stengata 6** er en eiendom i enden av Stengata i Moss. Huset fundament er bygget i stein, i likhet med de andre byggene i samme gate.

## Stengata
Stengata er en av de første store gatene som ble anlagt i Moss. Gaten fikk opprinnelig navnet **Stengaden** fordi det var den første gaten i byen med brolegning.

## Historie
På 1800-tallet hadde denne eiendommen matrikkelnr. 383b. Huset på eiendommen var på 1800-tallet bebodd av Michal Mortensen, som var gassarbeider på Moss Gassverk. Gassverket lå rett ved Stengata 2, og er det eneste norske gassverket som ble anlagt og drevet for kommunal regning.

## Byggestil
Husets har en solid grunnmur konstruert av en stabil bergart. Huskroppen er rektangulær; bygget har to piper. Huset har ytre kledning av stående panel, og taket har (per 2025) rød takstein; både kledning, takstein og vinduer er av nyere dato (fra siste del av 1900-tallet eller nyere). 

## Referanser
Stengata 9 (Moss)

**Stengata 9** er en bolig som ligger midt i Moss sentrum.

stengaden er en bolig som ligger i Stengata 9, 1531 Moss. Huset var tidligere garasje  185 helt til 1882. Det byttet navn stengaten 9&og. i 1900 fikk det navnet stengaten 9&7 som står per dags dato. Huset er et kulturminne, og er vernet av Plan- og bygningsloven. Klostergatenførte til Værne Kloster.

## historie
Moss, en norsk kystby, har en rik industrihistorie. På 1800-tallet var byen kjent for sin trelastindustri og skipsbygging, takket være dens beliggenhet ved kysten. Stengata, en historisk gate i Moss, fungerte som et handelssenter for trelast og andre varer.På begynnelsen av 1900-tallet utviklet Moss en betydelig papirindustri, med selskaper som M. Peterson & Søn. Dette bidro til økonomisk diversifisering og jobbskaping.

Byens industrielle vekst førte til urbanisering og befolkningsvekst, og jernbanenettverket spilte en kritisk rolle i transport av varer. I dag har Moss en diversifisert økonomi med teknologi, serviceindustri og turisme.

Stengata er nå et viktig kulturarvsted og en del av Moss’ historiske byvandring. Moss’ industrihistorie har etterlatt et betydelig kulturelt og historisk arv som fortsatt preger byen i dag.

## byggestill
Stengaten 9 er et gammelt garasje hus , som er bygget ca. litt før 1900tallet. I en typisk

  Sidebygninger uthus m/ Vedskur & Bryggerhus og antall kvist er 1. plassering i huset er forhus. Huset er delt i to deler, tømmerhus -overgang hvor dette bestod av to deler, både av tømmerhus og den andre delen var inngang der resten var fylt inn med sidebygninger eller vegger med uthus m/ Vedskur eller kubber.

Bildet viser den utvendige utsmykningen av huset i dag, 2023.

Karakteristikkene på uthus m/ Vedskur & Bryggerhus  er at det er enkelthet, naturlighet hvor hus-fasader var preget av tyngde med sparsom figur- og ornamentutsmykning. På dette bildet viser at profilene i enkle og har lite detaljer. Norge var mer beskjeden når det gjaldt en slik empirisk utsmykning fordi på tidlig 1800 til 1960-tallet så var Norge på det tidspunktet et fattig land. Tidligere har huset vært garasje og er leid over alle som bodde den gaten men i dag er den vanlig hus og leier av leitaker number 7 0g 9 

Bygnings-formen er særdeles middels , og inneholder 1 etasje (mulig med 2 loft) fargen av huset er hvitt og blå, seks fireslagvindu, og huset er består for det meste av tre. 

## beboer
Det er ikke så mange eiere av stengata 9. Første eieren av stengata 9 var Den Hansen i 1841 han bodde der og solgte huset videre til Anton Johannessen i 1868 hvor han ble boende til 1897. Ifølge digitalarkivet.no eide Emil Ellefsen stengaten 9 fra 1919 - 1920. Senere ble huset kjøpt av Josef Olsen fra 1932 - 1933. Det er ukjent hvem som eier huset i dag.

Huset er veldig lite og det pleide å være en garasje på 1800-tallet. Etter vært ble huset delt inn i to. Det ble bygd en stor hage med mur. Huset har en etasje og det er mulige at det kan ha vært et loft. Huset har i liten grad blitt endret på siden det ble bygd på 1800-tallet.

**HISTORISKE KART OG REGISTERSØK**

## Referanser
Howard Glenn

**Howard Earl Glenn** (født 26. september 1934 i Vancouver i Washington, død 9. oktober 1960 i Houston i Texas) var en amerikansk fotballspiller. Han spilte college football da han gikk på Linfield College og profesjonelt med Hamilton Tiger-Cats i Canadian Football League (CFL) og med New York Titans i American Football League (AFL). Han var den eneste AFL-spilleren som døde av skader han pådro seg i en seriekamp.

Glenn ble født i Vancouver i Washington og spilte amerikansk fotball da han gikk på high school i Louisville i Kentucky. Da han gikk på Linfield College i McMinnville i Oregon spilte han som tight end og tok i 1956 imot en 75-yard touchdownpasning. Han ble inkludert på All-Northwest Conference-laget i 1957.

I AFLs første sesong i 1960 signerte Glenn kontrakt med New York Titans som en offensive guard. Glenn knakk nakken i første halvdel av en kamp mot Houston Oilersden 9. oktober 1960 i Jeppesen Stadium, og døde senere samme dag.

## Referanser
Cretonanophyes

***Cretonanophyes*** er en utdødd slekt av biller i gruppen snutebiller (Curculionoidea). Disse billene levde i mesozoikum. 

## Utseende
Små (2,5-3,2 millimeter) snutebiller.

## Utbredelse
Arten levde i Kritt og er kjent fra lokaliteter i Russland, Kina og Spania.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (Infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Ithyceridae]]** 
****** Underfamilien Eccoptarthrinae Arnoldi, 1977 - kjent fra mesozoikum
******* Stammen †Baissorhynchini Zherikhin, 1993
******** Slekten †***Cretonanophyes*** Zherikhin, 1977 
********* †*[[Cretonanophyes longirostris]]* Zherikhin, 1977
********* †*[[Cretonanophyes punctatus]]* Liu & Ren, 2007
********* †*[[Cretonanophyes rugosithorax]]* Gratshev & Zherikhin, 2000
********* †*[[Cretonanophyes zherikhini]]* Liu & Ren, 2006

## Referanser


## Eksterne lenker
*
Cis

**Cis-** er et latinsk prefiks som betyr «på den samme siden».

Brukt alene, kan **cis** referere til:

## Sosiologi
* Cis, et sosiologisk begrep som kan referere til:
** Cisperson, person med kjønnsidentitet som samsvarer med fødselskjønn
*** Ciskvinne, kvinne som ble registrert som jente ved fødsel
*** Cismann, mann som ble registrert som gutt ved fødsel

## Vitenskap og teknologi
* Cis-neptunske objekt, astronomisk legeme funnet innenfor banen til Neptun
* Cis-trans-isomeri, begrepspar i kjemi

## Insekter
* Cis (bille), små biller som lever i kjuker som vokser på død ved
Barbro Breivik

**Barbro Breivik** (født 1970) er en norsk tidligere leirdueskytter som representerte Østlandske SS.

Hun vant 13 NM-gull i perioden 2003–2016.

## Medaljer i norske mesterskap

## Se også
* Liste over norgesmestere i leirdueskyting

## Referanser




## Eksterne lenker
*
Cheng Hong

**Cheng Hong** (kinesisk: 程虹; pinyin: *Chéng Hóng*; født 21. november 1957 i Zhengzhou i provinsen Henan i Folkerepublikken Kina) er en kinesisk professor ved Hovedstadsuniversitetet for økonomi og handel  i Beijing og enken etter den kinesiske statsminister Li Keqiang.

## Liv og virke
### Bakgrunn, studier
Cheng Hongs var var Cheng Jinrui, som fungerte som nestleder i Henan provinskomit´r gor Den kommunistiske ungdomsliga og senere konsulent (nestleder på ministernivå) for statsrådets kontor for fattigdomsbekjempelse og utvikling. Hennes mor var Liu Yiqing, var reporter ved Henan-avdelingen til Xinhua nyhetsbyrå.

Hun studerte ved *Zhengzhou Nr.7 Middelskole*. Under Kulturrevolusjonen ble hun en *utsendt ungdom* («opp i fjellene og ned til landsbyene» (上山下乡; *Shàngshān xiàxiāng*)), til Guangkuotiandi i Jia fylke i Henan. 

Etter gjenopptakelsen av høyskoleopptaksprøven i 1977, ble hun tatt opp ved *[[Folkets Frigjøringshær]]s høyskole for fremmedspråk* (som ble til *Folkets Frigjøringshærs strategiske støttestyrkes informasjonkunnskapsuniversitet*). Etter denne utdannelsen foretok hun videre studier ved Tsinghuauniversitetet, og det var der hun møtte sin fremtidige ektemann Li Keqiang.

I 1995 var Cheng gjestestipendiat i USA ved Brown University i Rhode Island i USA. Cheng underviste ved *Beijings institutt for økonomi* (som ble til Hovedstadsuniversitetet for økonomi og handel).

### Litteraturviter innen amerikansk og engelsk litteratur
Hun er ansett som en av de ledende kinesiske kjennere av amerikansk litterær naturskildring og utgav fra 2012 to bøker om dette emnet (blant annet den høyt roste *Tranquillity Is Beyond Price*), og har også oversatt flere bøker fra engelsk til kinesisk, blant annet Terry Tempest Williams' *Refuge: An Unnatural History of Family and Place*, Sigurd F. Olsons *The Singing Wilderness* og Henry Bestons *The Outermost House*.

I 1991 oversatte Cheng BBC-boken om den populære britiske TV-serien *[[Yes Minister]]*.
### Familie
Cheng var gift med Li Keqiang til hans død i oktober 2023; han fungerte som statsminister i Folkerepublikken Kina fra 2013 til mars 2023. Deres datter studerte ved Beijinguniversitetet og deretter i USA ved Harvard University, og siden er returnert til Kina.

## Verker
* 《遵命大臣》（春风文艺出版社，1991年，ISBN 9787531305101）
* 《死亡手术室》（香港博益出版集团有限公司，1995年，ISBN 9789621714381）
* 《校园秘史》（中国文联出版公司，1995年，ISBN 9787505920941）
* 《达豪的歌――赫伯特·齐佩尔传》（人民音乐出版社，1998年，合译，ISBN 9787103016893）
* 《寻归荒野》（三联书店，2001年，系统介绍美国自然文学，ISBN 9787108015686）
* 《醒来的森林》（三联书店，2004年，邀请人们研习鸟类学，ISBN 9787108019998）
* 《遥远的房屋》（三联书店，2007年，散文集，ISBN 9787108027696）
* 《心灵的慰藉》（三联书店，2010年，一部非同寻常的地域与家族史，ISBN 9787108041142）
* 《当女性与荒野相遇——美国哈德逊风景画派女画家》，《读书》2022年10期

## Referanser
Stengata 1 (Moss)

**Stengata 1** er et hus i Moss som ble bygget på rundt starten av 1800 tallet. Huset er kjent som fattighus, sykehjem, boliger for vanskeligstilte eller huset til fattigforstanderen. Huset lå i starten i Rygge kommune, men ble senere i 1841 en del av Moss kommune. Huset har overlevd tre bybranner og har blitt bygget på flere ganger.

## Historie
Huset har flere ganger blitt lagt ut på tvangsaksjon en gang i 1895, 1920 og 1902 og flere andre ganger. Huset og husene rundt er kjent av dem som har bodd i nærområdet som et «helt jævlig sted» og har siden 1950 stått uberørt. Grunnen til dette var at barnet i familien som bodde der døde og etter det bestemte moren og resten av familien seg for å flytte, og huset ble solgt til Moss kommune som bare lot det stå. Huset ble nå i 2018 kjøpt opp av Moss havn som har koblet sammen Stengata 1 og 3 og gjort det om til et kontor.

Folket som bodde ved steingata eller som de også kalte det værlesanden ble ofte kalt strand sittede. Mye av Værlesanda ble gravd bort når de gravde ut kanalen og stein gata er av den lille delen som fortsatt er igjen. Navnet Steingata kommer fra at det var de første gata i Moss med stein vei.

## Beboere
### Christian Gulbrandsen
Christian Gulbrandsen var en mann født i 1834 i Biri Prestegjeld. Han var en dyktig blikkenslager, en håndverker som spesialiserte seg på arbeid med ulike typer metaller for å gi dem funksjoner og form. Han tok stolthet i sitt yrke, og hans dyktighet som blikkenslager var velkjent blant de lokale. Ifølge historiske registre var Christian Gulbrandsen eieren av huset da han var 50 år, fra omtrent 1884, da husets adresse var Stengaten 382c. Dette huset kan både ha vært hans arbeidsplass og bosted.

### Severin Aasekjærr
Severein Aasekjærr var en mann født i 1886 i Idd (Halden). Han var leder på et sagbruket i Moss som betydde at han var ansvarlig for å ansette, trene, veiledning, sikkerhet, kvalitetskontroll, produksjonsplanlegging osv. Han var gift med Huldra Josefine Aasekjærr og fikk fire sønner. Han ervervet Stengaten 1 rundt 1920 når han var 34 år gammel, og solgte det 10 år senere til Hans M. Johannesen.

## Byggestil
I første halvdel av 1800-tallet ble bygninger oppført av trekasser med lamell, og utsiden av huset ble dekket med stående paneler. Huset ble deretter gjenoppbygd flere ganger mellom 1916 og 1934. Det ble tilbygd i 1916 med Brynildsen-steinen, som ble produsert i Moss. Renoveringsarbeid ble utført igjen i 2018. De opprinnelige konstruksjonselementene ble beholdt og resten erstattet med paneler, vinduer, lister og andre detaljer. De originale teglblokkene ble restaurert og malt på nytt, og de øvrige fasadene ble omkledd med profiler tilsvarende originalen. Bygget ble først brukt som bolig, deretter som fattigstue og pleiehjem, deretter som kommunalt hybelhus for personer med rusmiddelavhengighet og langtidsfanger, og brukes i dag som Moss Havns kontorer.

## Referanser
Smedgata (Moss)

**Smedgata** er en gate som ligger ved kanalen i Moss. Smedgata ligger mellom Østre Kanalgate og Stengata.

Smedgata 1 er den eneste eiendommen som ligger i Smedgata. Den har kallenavnet «smia» etter mange år som smie på 1800-tallet.

## Referanser
Storgata (Moss)

**Storgata** (2–41) er en gate i Moss. Den starter ved jernbaneovergangen i krysset Jeløgata og Jernbanegata og går nordøstover til den ender der Havnestredet, Henrich Gerners gate og Prinsens gate møtes. På veien krysser den Fleischers gate, en utstikker av Dronningens gate, Th. Petersons gate og Sundstredet.

Den første delen av gaten består av mindre bygninger/hus, lenger opp finnes flere større byggvek, slik som blant annet Konsul Petersons hus, Maxegården og Haffnergården. Mange av dem er vernet etter plan- og bygningsloven og/eller fredet. 

Fra 1600-tallet og fremover bodde det flest kjøpmenn og trelasthandlere på den nedre delen av Storgata.

## Bygninger i utvalg

## Referanser

 
 



## Litteratur
* 

## Eksterne lenker
*
Antliarhis

***Antliarhis*** er en slekt av biller i gruppen snutebiller (Curculionoidea). De har antenner som ikke er knebøyde og mangler en kølle ytterst. Ellers er det fleste av artene lette å kjenne på at de er svært lange, tynne og flate. De lever for det meste i død ved. 

## Utseende
Middelsstore, avlange snutebiller, antennene er ikke knebøyde. Hannene i denne slekten kjennes lett på at snuten er svært lang og tynn, gjerne lengre enn kroppen.

## Levevis
Slekten er knyttet til konglepalmer (Cycadales). 
## Utbredelse
Slekten lever i Sør-Afrika.

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien **[[Brentidae]]** Billberg, 1820
****** Underfamilien Antliarhininae Schönherr, 1823  – 14 arter i 4 slekter, Sør-Afrika, på konglepalmer, kan også plasseres i Apioninae.
******* Slekten ***Antliarhis*** Billberg, 1820
******** *[[Antliarhis coriaceus]]* (Gyllenhal, 1840)
******** *[[Antliarhis dregei]]* (Gyllenhal, 1840)
******** *[[Antliarhis haustellatus]]* Billberg, 1820
******** *[[Antliarhis rectirostris]]* (Gyllenhal, 1836)
******** *[[Antliarhis signatus]]* (Gyllenhal, 1836)
******** *[[Antliarhis zamiae]]* (Thunberg, 1784)

## Kilder
* Gønget, H. 1997. *The Brentidae (Coleoptera) of Northern Europe*. *Fauna Entomologica Scandinavica* 34. E.J. Brill.

## Eksterne lenker
*
Jenny Svensson

**Jenny Maria Svensson** (f. 1983) er en svensk dramatiker, dansekunstner, forfatter og kritiker. Hun er oppvokst i Stockholm, men har siden 2008 bodd i Tromsø. Svensson har bachelor i dans fra Laban Centre of Contemporary Dance i London (2008) og har gått det to-årige forfatterstudiet på Norges Arktiske Universitet i Tromsø (2016). 

Svensson både skaper og produserer egne produksjoner, og samarbeider med andre kunstnere og grupper. Jennys arbeid er preget av hennes bakgrunn innenfor både dans og tekst, og selv om hennes verk ofte skiller seg tydelig fra hverandre i tematikk og form så er kroppen som bærer av identitet, og dess leting etter sin plass i verden, ofte en motor, eller til og med et premiss for verket.

Svensson har blant andre samarbeidet med Rimfrost produksjoner hvor hun var dramatiker for barneforestillingen *Tobias og dagen det smalt* som vant Heddaprisen for Årets barneforestilling. Hennes seneste produksjon var det tverrfaglige prosjektet *Pohjonen – Davvi – Nord (une expérience magnifique)* som var et samarbeid med Kvääniteatteri, svenske Tornedalsteatern og finske Piste Kollektiv som turnerte i nordlige Skandinavia høsten 2022. 

Jenny Svensson er prosjektleder for talentprogrammet UREDD, et utviklingsprogram i regi av Davvi- Senter for scenekunst som har som formål å løfte nordnorske scenekunstnere i etableringsfasen. Hun har i tillegg hatt flere verv i ulike organisasjoner, bl.a. som leder for utvalget for scenekunst i Norsk Kulturråd (2018-2019), styreleder for Forum for nordnorske Dansekunstnere (2010-2014), styremedlem i RadArt – nettverk for fri scenekunst (2012-2015), styremedlem for Ordkalotten internasjonale litteraturfestival (2017-2021) og styremedlem i Ferske Scener (2022-d.d). Svensson jobber også som kritiker for Norsk Shakespearetidsskrift.

Som dansekunstner har Svensson blant annet jobbet for Stellaris DansTeater, Haugen produksjoner, InTuit dansekompani, Hålogaland Teater (Lille HT) og Dansearena Nord. I 2010 var hun UngKunstner for Festspillene i Nord-Norge og koreograferte i den sammenheng verket *Compact Living* som ble vist 19 ganger under festivalen samme år.

## Priser og anerkjennelse
2018: Heddaprisen for beste barneforestilling for forestillingen *Tobias og dagen det smalt.* (Svensson skrev manuset)

2010: UngKunstner for Festspillene i Nord-Norge.

## Referanser
Magne Holmbro

**Magne Holmbro** (født 1974) er en norsk viltmålskytter som representerer Høland JSK.

Han vant sju NM-gull i viltmålskyting og seks gull i jaktskyting i perioden 1996–2023.

## Medaljer i norske mesterskap

## Se også
* Liste over norgesmestere i viltmålskyting
* Liste over norgesmestere i jaktskyting

## Referanser




## Eksterne lenker
* Magne Holmbro – jaktskyting.no
Thecorhinus

***Thecorhinus*** er en slekt av biller som hører til gruppen snutebiller (Curculionoidea). De blir regnet som en underfamilie av familien snutebiller (Curculionidae), og skiller seg på enkelte måter fra disse. De er relativt avlange og slanke, små til middelsstore snutebiller, med en lang, slank snute. Antennene er knebøyde og sitter festet nær spissen av snuten. Artene finnes gjerne på fuktige steder.

## Utseende
En liten (ca. 4 millimeter), oval, brunsvart snutebille. Antennene er knebøyde. 

## Levevis
Som de fleste snutebiller er de planteetere. 

## Utbredelse
Arten er utbredt i sentral-Asia (Turkestan).
## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Schönherr, 1825
****** Underfamilien Erirhininae Schönherr, 1825 - eventuelt en egen familie, Erirhinidae
******* Stammen **[[Arthrostenini]]** Reitter, 1913
******** Slekten ***Thecorhinus*** Faust, 1886 - én art
********* *[[Thecorhinus modestus]]* Faust, 1886

## Referanser




## Eksterne lenker
*
James Bradley Masters

**James Bradley Masters** (født 12.&nbsp;august 2004) er en norsk fotballspiller med nord-irsk bakgrunn. Han spiller (per 2023) for Moss FK. 

## Karriere
Som ungdomsspiller spilte han i klubbene Sarpsborg 08 og Ekholt BK. Allerede som fjortenåring spilte han sin første seniorkamp, for Ekholt BK, noe som førte til at han ble tidenes yngste Ekholt BK-seniorspiller.

Masters debuterte som seniorspiller for Moss FK den 25. juli 2021, i første cuprunde i NM.

I 2022 flyttet han til England for å spille for fotballakademiet Robbie Fowler Academy, som er underlagt Liverpool FC.

## Familie
James Bradley Masters er sønn av tidligere fotballspiller Neil Masters.

## Referanser


## Eksterne lenker
Marianne Egeland

**Marianne Egeland** (født 1953) er en norsk litteraturviter og idehistoriker som er professor emeritus ved Universitetet i Oslo. Egeland er dr.philos. i idehistorie med en avhandling om biografiens retorikk. Tidligere arbeidet hun blant annet i Universitetsforlaget.

Hun er datter av Kjølv Egeland og søster av Jan Egeland.

## Bøker
* Egeland, M. (2013). *Claiming Sylvia Plath. The Poet as Exemplary Figure.* Cambridge Scholars Publishing. 
* Egeland, M. (2004). *Sylvia Plath.* Gyldendal. 
* Egeland, M. (2000). *Hvem bestemmer over livet? Biografien som historisk og litterær genre.* Universitetsforlaget. 
* Egeland, M. (1996). *Med kunnskap skal landet bygges. Universitetsforlaget 1950-1990.* Universitetsforlaget. 

## Referanser
Robin Ridderseth

**Robin Ridderseth** (født 1992 i Andenes) er en norsk lokalpolitiker, bosatt i Kongsvik, som ble valgt til ordfører i Tjeldsund kommune i Troms for perioden 2023–2027. Ridderseth ble valgt inn i kommunestyret på Tjeldsund tverrpolitiske liste. Han har beskrevet seg selv som ikke-politisk, og hadde ingen politisk bakgrunn fra tiden før han ble valgt til ordfører.

Ridderseth er utdannet elektroinstallatør, og er daglig leder i et elektro-firma i Kongsvik.

I mai 2024 ble han innvilget permisjon fra ordførervervet frem til september. Ridderseth ble også valgt til midlertidig varaordfører ut permisjonen sin, med sin varaordfører Odd-Are Hansen som ordfører.

## Referanser
Troms prosti

**Troms prosti** kan vise til:
* Tromsø prosti
* Nord-Troms prosti, som i årene 1922-99 ble benevnt *Troms prosti*.
Sjampinjongstien (Oslo)

**Sjampinjongstien** (7) er en veistubb og en gangvei på Vollebekk i bydel Bjerke i Oslo. Den går sørøstover fra Vollebekkveien, hvor den heter Vollebekkveien til Midtveien. Stien har navnet Midtveien til krysset mot Lars husmanns gate. Stien følger østsiden av en OBOS boligblokk med adresse Sjampinjongstien 7, som per 2023 er eneste adresse knyttet til Sjampinjongstien. Den ender i gang- og sykkelveg mot t-banelinjen nær Vollebekk stasjon. 

Navnet ble vedtatt i 2018 og viser til Norsk Champignon, som hadde et anlegg for dyrking og pakking av matsopp på Øvre Vollebekk gård.

## Eksterne lenker
* Oslo byleksikon: Sjampinjongstien
* Lokalhistoriewiki: Sjampinjongstien
*
Lars husmanns gate (Oslo)

**Lars husmanns gate** (1–25, bare oddetall) er en gangvei på Vollebekk i bydel Bjerke i Oslo. Den går nordøstover fra Brobekkveien til Sjampinjongstien mellom OBOS-blokker.

Navnet ble vedtatt i 2018 og viser til en husmann på en av Vollebekk-gårdene.

## Eksterne lenker
* Oslo byleksikon: Lars husmanns gate
* Lokalhistoriewiki: Lars husmanns gate
Kjerreveien (Oslo)

**Kjerreveien** (3–4) går som blindvei sørøstover fra Midtveien på Vollebekk i bydel Bjerke i Oslo. Fra sørøstenden er det trappeforbindelse ned til gangveien langs Grorudbanen nær Vollebekk stasjon.

Navnet ble vedtatt i 2018 og viser til en tidligere kjerrevei som skal ha ligget på omtrent samme sted. Per 2023 er to gatenumre i bruk: 3 og 4, begge OBOS-blokker.

## Eksterne lenker
* Oslo byleksikon: Kjerreveien
Byrette

En **byrette** er et langt glassrør med markeringer for volum, og en stoppekran på bunnen. Byretter benyttes i titreringer der nøyaktighet er essensielt.

Byretten brukes i titreringsanalyser, for å titrere en titrant mot en analytt frem til en når ekvivalenspunktet. Denne prosessen brukes til å bestemme stoffmengden i en prøve.

## Referanser
Rutlialléen (Oslo)

**Rutlialléen** var en vei på Bekkelaget i bydel Nordstrand i Oslo. Den gikk vestover fra Mosseveien, ca. 100 meter sør for Ormsundveien, mot området der Nedre Bekkelaget skole ligger. Veien lå i sørkant av Bekkelagsraset.

## Historie
Rutlialléen var en del av det historiske Nedre Bekkelaget, et område som begynte å bli utparsellert rundt 1850 etter at Ljabrochausséen (senere Mosseveien) ble fullført. På denne tiden ble flere tidsmessige sommervillaer i sveitserstil reist i området.

Veien fikk en dramatisk historie da den ble berørt av Bekkelagsraset 7. oktober 1953. Raset tok med seg omtrent 100 meter av Mosseveien og noe av grunnen under jernbanen. 88 personer befant seg i rasområdet da ulykken inntraff.

## Avvikling
Veien ser ut til å ha blitt faset ut etter krigen og er ikke navngitt i en rekke kartverk fra 1980- og 1990-årene. Dette kan ha sammenheng med de omfattende endringene som skjedde i området i etterkrigstiden, inkludert rasulykken i 1953 og senere utbygginger.

I 1970-årene ble villastrøket på Nedre Bekkelaget endret betraktelig da Bekkelagskollen ble sprengt vekk for å lage havn og renseanlegg. Disse endringene kan ha bidratt til at Rutlialléen gradvis mistet sin betydning og til slutt ble regulert bort.

## Referanser


## Eksterne lenker
* Rutlialléen i Lokalhistoriewiki
Kroken prestegjeld

**Kroken prestegjeld** var et prestegjeld tilhørende Tromsø domprosti. Det omfattet sogn i Tromsø kommune i Troms fylke, og hovedkirken var Kroken kirke. 

Krokens kirkesogn er nå en del av Tromsø kirkelige fellesråd, og underlagt Tromsø domprosti i Nord-Hålogaland bispedømme i Den norske kirke.

## Historikk

Kroken sognet til Tromsdalen sogn og sognekall. Ved kgl.res. av 26. januar 1979 ble Kroken sogn og prestegjeld utskilt fra Tromsdalen:

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter
Prestegjeldet hadde ved sin avvikling følgende menigheter:
* Kroken

## Se også
* Historikk for prosti og prestegjeld

## Referanser
En annerledes verden (film)

***En annerledes verden*** (originaltittel: ***Strange World***) er en amerikansk animasjonsfilm som hadde premiere i USA den 23. november 2022. Filmen er regissert av Don Hall, og ble produsert av Walt Disney Animation Studios. Den ble distribuert av Walt Disney Studios Motion Pictures,

I Norge hadde filmen premiere 5. desember 2022. *[[Dagbladet]]*s anmelder mente at ««En annerledes verden» er ambisiøs, men lykkes ikke alltid».

## Referanser


## Eksterne lenker
*
Frognerseteren Bruk

**Frognerseteren Bruk** er et tidligere sagbruk som lå på Svendstuen (Frognerseterveien 70; der hvor Svendstuen skole ligger idag). Den var opprinnelig to husmannsplasser, Øvre og Nedre Svendstuen, som som tilhørte gården Østre Holmen. Thomas Heftye kjøpte i 1864 Frognerseteren med Frognerseterskogen fra arvingene etter Benjamin Wegner (Henriette Wegner og hennes barn), og etablerte i 1867 en sag som fikk navnet Frognerseteren Brug. Kommunen kjøpte Frognerseteren med Frognerseteren Bruk i 1889, og beholdt navnet Frognerseteren Bruk for hele den kommunale sagbruksvirksomheten. Det var administrasjonskontor for Oslo Skogvesen på Nedre Svendstuen til 1954. Etter sammenslåingen mellom Oslo og Aker kommune omfattet virksomheten fem sagbruk. Sagbruket på Svendstuen ble nedlagt i 1947 og driftsbygningene ble revet da Svendstuen skole ble bygget i 1990-årene. Fra 1950 omfattet Oslo kommunes sagbruksvirksomhet bare ett sagbruk på Haraldrud i Oslo øst, fortsatt drevet under navnet Frognerseteren Bruk. Også denne eiendommen ble delvis solgt i 1980-årene og virksomheten endelig nedlagt i 1993.

## Referanser
Liste over ordførere i Tjeldsund

**Liste over ordførere i Tjeldsund** er en oversikt over ordførere og varaordførere i Tjeldsund kommune i Troms (tidligere i Nordland) siden 1909. Tjeldsund ble etablert som egen kommune i Ofot-regionen i Nordland 1. januar 1909, etter en deling av Lødingen kommune. 1. januar 2020 ble Tjeldsund slått sammen med Skånland i Troms, og den nye storkommunen beholdte navnet Tjeldsund og ble administrativt en del av Troms fylke.

## Ordførere siden 1909

;Forkortelser

## Se også
*Liste over ordførere i Lødingen
*Liste over ordførere i Skånland

## Fotnoter


## Kilder
*  Listekaos i Tjeldsund.
*  Mange lovord til Wisthus i Tjeldsund.

## Referanser
Sáhkku

**Sáhkku** er et samisk brettspill. Spillet har tradisjonelt vært utbredt mellom nordsamer, skoltesamer, inari-samer og lule-samer, men det kan også ha vært spilt i andre deler av Sápmi.

## Spillets gang
Spillet er et strategispill der to spillere konkurrerer mot hverandre. Hver spiller har 15&nbsp;brikker, som utplasseres på et rektangulært spillebrett. Den ene spillerens brikker utgjør en kvinnehær, mens den andres brikker utgjør en mannshær. Når spillet starter står det en *gonagas*-brikke – oversatt til norsk en *konge*-brikke – midt på brettet. Kongebrikken tilhører ingen av spillerne når spillet starter, men spillerne konkurrerer om å erobre kongebrikken underveis – den kan skifte side flere ganger under spillets gang. Spillerne bruker tre firesidede terninger til å drive spillet fremover.

## Historikk
Spillet ble motarbeidet av kristne prester og læstadianske misjonærer, som mente at det inneholdt levninger av den før-kristne samiske religionen. Grunnet fornorskingspolitikken falt sáhkku ut av bruk på 1950-tallet, men siden den gang har spillet fått en oppsving, og nye spillsett har kommet i bruk. De seneste årene har man også satt i gang egne sáhkku-konkurranser i både Norge og Sápmi.

## Referanser


## Kilder
*
En komikers oppvekst

***En komikers oppvekst*** (svensk originaltittel: ***En komikers uppväxt***) er en roman fra 1992 av den svenske forfatteren og komikeren Jonas Gardell. Boken handler om 12 år gamle Juha Lindström som bor i den svenske forstaden Sävbyholm på 1970-tallet. Boken er den første i en romantrilogi; de to neste romanene har titlene *En ufo gjør entré* og *Jenny*.

Boken er oversatt til norsk av Jón Sveinbjørn Jónsson.

## Filmatisering
I 2019 hadde en svensk spillefilm basert på Gardells roman premiere. Gardell hadde selv skrevet filmmanuset, og filmen hadde samme tittel som boken.

## Referanser
Kommunestyrevalg i Hareid

**Kommunestyrevalg i Hareid** er en oversikt over kommunestyrevalg avholdt i Hareid kommune i Møre og Romsdal. Hareid ligger på Sunnmøre.

#### Kommunestyrevalget 2023

#### Kommunestyrevalget 2019

#### Kommunestyrevalget 2015

## Referanser
Kommunestyrevalg i Krødsherad

**Kommunestyrevalg i Krødsherad** er en oversikt over kommunestyrevalg og folkeavstemninger avholdt i Krødsherad kommune i Buskerud fylke. Krødsherad ligger på Ringerike.

### Kommunestyrevalget 2023

### Kommunestyrevalget 2019

### Kommunestyrevalget 2015
Ved kommunestyrevalget i 2015 gjenerobret Arbeiderpartiet ordførerkandidaten som partiet mistet i 2003 etter nærmere 70 år med sammenhengende arbeiderpartistyre.

## Referanser
Kommunestyrevalg i Meråker

**Kommunestyrevalg i Meråker** er en oversikt over kommunestyrevalg og folkeavstemninger avholdt i Meråker kommune i Trøndelag fylke. Meråker ligger i Stjørdalen.

#### Kommunestyrevalget 2023

#### Kommunestyrevalget 2019

#### Kommunestyrevalget 2015

#### Kommunestyrevalget 2011
Arbeiderpartiet har hatt ordføreren i kommunen siden 1911. I 2011 fikk kommunestyret et ikke-sosialistisk flertall, men Bård Langsåvold fra Arbeiderpartiet ble gjenvalgt som ordfører gjennom et valgteknisk samarbeid mellom Arbeiderpartiet, Senterpartiet og Høyre.

## Referanser
Finn kvinnen

***Find the Woman*** er en amerikansk stumfilm fra 1922 regissert av Tom Terriss.

## Handling
Clancy Deane forlater hjemmet sitt i Ohio i håp om å skape seg en karriere på teater-scenen i New York. Underveis møter han Maurice Beiner, en utpresser som opererer under dekke av å drive teater-byrå.

Men en dag blir Beiner myrdet, og under etterforskningen blir fru Carey innblandet. Kort tid senere blir dommer Walbrough slått ut av en ukjent overfallsmann, hvis fingeravtrykk er identiske med fingeravtrykkene på kniven som ble brukt til å myrde Beiner.

## Skuespillere
* Alma Rubens som Sophie Carey
* Eileen Huban som Clancy Deane
* Harrison Ford som Philip Vandevent
* George MacQuarrie som Judge Walbrough
* Norman Kerry som Marc Weber
* Ethel Duray som Fab Weber
* Arthur Donaldson som Morris Beiner

## Referanser


## Eksterne lenker
*
Fire Fighters

***Fire Fighters*** er en amerikansk stumfilm fra 1922 regissert av Robert F. McGowan og Tom McNamara.

## Skuespillere
*Ernie Morrison som Booker T. Bacon
*Jackie Condon som Roosevelt "Roosie" Pershing Smith
*Peggy Cartwright som Peggy
*George "Freckles" Warde som Freckles
*Richard Billings
*Elmo Billings

## Referanser


## Eksterne lenker
*
The Firebrand

***The Firebrand*** er en amerikansk stumfilm fra 1922 regissert av Alvin J. Neitz.

## Handling
Bill Holt er en husmann som slåss mot naboene og storfe-tyver, for å beholde hjemmet sitt. Han hjelper den lokale sheriffen i området med å fange en gruppe kjeltringer ved å tvinge dem ned i en brønn, hvor han holder dem fanget frem til sheriffen rekker å komme frem.

Bill vinner også over sin største antagonist, Judd Acker, når Bill endelig avslører at han faktisk er gift med Ackers datter Alice.

## Skuespillere
* Franklyn Farnum som Bill Holt
* Ruth Langdon som Alice Acker
* Fred Gamble som Judd Acker
* Pat Harmon som Hank Potter
* William Berke som Sheriff Harding
* Tex Keith som Buck Knowles

## Referanser


## Eksterne lenker
*
Isak Flatabø

**Isak Larsson Flatabø** (1896–1969) var en norsk gårdbruker og politiker (Ap) fra Kvam. Han var stortingsrepresentant fra Hordaland i fem perioder 1945–65.

I ungdommen arbeidet han på anlegg. I 1921 overtok han heimgården og drev den ved siden av anleggsarbeid. Han var i 1928 med på å stifte arbeiderpartilag i heimbygda Øystese, og satt i kommunestyret fra 1928 til 1940. På Stortinget satt han i Samferdselskomiteen de fire siste periodene, og var nestformann der den siste perioden. Han var formann i Hordaland Arbeiderparti 1953-1958.

Flatabø var aktiv i organisasjonslivet i Kvam. Han hadde verv i Losje "Trygd" av IOGT i 33 år, var formann 1918-31 i Kvam arbeidar- og småbrukarlag, styremedlem 1920-28 i Soldal og Skåre Ungdomslag og ei tid formann i Kvam lokallag av Norsk Arbeidsmandsforbund. Han satt i styret for Hardanger ungdomslag 1922–27, og var initiativtakeren til at laget i 1959 ga en hardangerbunad i gave til prinsesse Astrid.

Både Reidar Hirsti, Reiulf Steen og andre har sitert Flatabø på at Arbeiderpartiet «ikkje må late det levande livet gå frå oss.»

## Referanser


## Eksterne lenker
*
Davit Mánabaisuorgi

**Davit Mánabaisuorgi** er ei elv i Karasjok kommune i Finnmark. Den er ei tilløpselv til Mánabaijohka, ei sideelv til Anárjohka, og er 15,2 kilometer lang. Elva har utspring fra et tjern på sørsiden av fjellet Stuorra Gurbeš. Davit Mánabaisuorgi renner mot sørøst over et flatt viddelandskap som veksler mellom skog og myr, til den løper sammen med Oarjjit Mánabaisuorgi og danner Mánabaijohka.

## Referanser
Verdenscupen i alpint 2023/24

**Verdenscupen i alpint 2023/24** ble organisert av Det internasjonale skiforbundet (FIS) og var den 58. sesongen av verdenscupen i alpint. Sesongen startet i Sölden i Østerrike 28. oktober 2023 og ble avsluttet i Saalbach 23. mars 2024. Sveitserne Marco Odermatt og Lara Gut-Behrami vant verdenscupen sammenlagt.

## Menn
### Kalender

## Kvinner

## Referanser
Gazastripens smuglertunneler

**Gazastripens smuglertunneler** er smuglertunneler som var blitt gravd under Philadelphiruten langs grensen mellom Egypt og Gazastripen. De ble gravd for å komme forbi blokaden av Gazastripen for å få smuglet inn drivstoff, mat, våpen og annet til Gazastripen. 

Etter den egyptisk-israelske fredsavtalen av 1979 var som konsekvens byen Rafah, sør på Gazastripen, blitt delt av buffersonen som kalles Philadelphikorridoren. En del ligger i den sørlige del av Gaza, og en mindre del av byen er i Egypt. Etter at Israel trakk seg ut av Gaza i 2005, var Philadelphikorridoren satt under Den palestinske selvstyremyndighetens kontroll frem til 2007, da Hamas grep makten i 2007, og Egypt og Israel stengte grensene mot Gazastripen.

I 2009 begynte Egypt byggingen av en undergrunnsbarriere etter israelsk modell for å blokkere eksisterende tunneler og gjøre det vanskeligere å grave nye. I 2011 slakket Egypt på sine grenserestriksjoner, slik at palestinere kunne krysse fritt. 

Den egyptiske hær fortsatte med å ødelegge tunnelene, men innsatsen ble ikke ansett som tilfredsstillende av den israelske regjering.  I april 2013 forsterket Egypt sine tropper på grensen til Gazastripen. Den egyptiske hæren rapporterte at den har gjort tunnelene ubrukelige ved å fylle dem med vann. I 2013–2014 ødela således Egypts forsvarstyrker mesteparten av de 1.200 smuglertunnelene.

## Referanser
Gollevárri

**Gollevárri** er et fjell i Karasjok kommune i Finnmark. Det har en høyde på 491 meter over havet. Fjellet ligger i Anárjohka nasjonalpark, 63 kilometer sør for tettstedet Karasjok.

## Referanser
Henry Gorud

**Henry Gorud** (1908–1990) var en norsk bonde fra Hokksund og oppnevnt NS-ordfører i Øvre Eiker fra 1942 til 1945.

Han ble i 1931 forlovet med Hilda Nordengen fra Modum.

Gorud var i 1936 med på å stifte Hokksund bondeungdomslag, og ble lagets første formann. Han var utover i 1930-åra engasjert i kurs- og foredragsvirksomhet i bondeungdomsbevegelsen.

Det er usikkert når han meldte seg inn i NS. Han ble oppnevnt som varaordfører i Øvre Eiker i desember 1941. I april 1942 rykket han opp til ordførervervet, etter at Ole Krekling trakk seg fra vervet. I 1944 var han tett på å bli likvidert. I forbindelse med en tysk razzia ved Hoensvannet møtte han 31. oktober 1944 tilfeldig på Milorgjegeren Alfinn Engebretsen i skogen. Gorud var på vei til hytta si ved Hoensvannet. Ettersom Gorud var kjent som nazist og angiver måtte Engebretsen ta ham i forvaring. Han ble holdt igjen i noen timer, og det pågikk hektiske diskusjoner om hvorvidt han skulle likvideres. Til slutt kom man til at det var bedre å slippe ham fri. Den tyske aktiviteten i området betydde uansett at man måtte finne nye skjulesteder, og at Engebretsen og andre måtte komme seg unna.

I 1947 begynte saken mot Gorud under rettsoppgjøret. Det kommer fram at han var medlem av Nasjonal Samling, NS Kamporganisasjon (KO) og Rikshirden. Ut over medlemskap i disse organisasjonene omfatta tiltalen propagande-foredrag for NS, vervene som lagfører i Øvre Eiker lag av NS og kretsfører i Eiker, flere angiverier, frivillig deltakelse i Den norske legion og Germanske SS Norge. Som ordfører bevilget han 18 700 kroner til legionen og Frontkjemperkontoret, 8000 kroner til Nasjonal Samlings Ungdomsfylking og 300 kroner til Buskerud faglige samorganisasjon. Han ble også tiltalt for politiske avskjedigelser.

Dommen mot ham falt den 25. mars 1947 og lød på seks års tvangsarbeid, 3 000 kroner i inndragning og 5 000 kroner i erstatning.

## Referanser
Knut Vik

**Knut Severin Jakobsson Vik** (1892–1972) var en norsk gruvearbeider og politiker (Ap) fra daværende Bruvik kommune i Nordhordland. Han var stortingsrepresentant fra Hordaland i tre perioder 1950–61. Han var også ordfører i Bruvik 1945–1957.

I den første perioden var han i utgangspunktet vararepresentant, men møtte fast fra januar 1952 til juli 1953 mens Jakob Pettersen var samferdselsminister. Fra juli 1953 og ut perioden møtte han for Ole Rong, som døde i juli 1953.

Han var født på småbruket Vik i Skaftå, og arbeidet i Skaftun kalksteinbrudd fra 1925 til 1951, de siste seks årene som arbeidsformann. De siste årene av livet bodde han i Bergen.

Han hadde flere tillitsverv i avholdsorganisasjonen Blå Kors og i Norges Kristne Arbeideres Forbund, hvor han også var forbundsleder og fra 1961 forretningsfører. Vik fikk Kongens fortjenstmedalje i gull i 1968.

## Referanser


## Eksterne lenker
*
Ragnar Hakavik

**Ragnar Johannes Hakavik** (1902–1981) var ordfører i Øvre Eiker kommune fra 1949 til 1956. Hakavik ble født i Oslo, men vokste opp ved innsjøen Eikeren, ble utdannet innen elektronikk og hadde først en jobb på Slagen transformatorstasjon. I 1937 kom han tilbake til Eikeren og fikk arbeid som maskinmester ved Hakavik kraftstasjon. Han kom med i det lokale Arbeiderparti-laget, og i 1946 ble han valgt til varaordfører.

Han er gravlagt ved Fiskum kirke

## Referanser
Sunniva Whittaker

**Sunniva Whittaker** (født 1960 i Trondheim) er en norsk språkprofessor og rektor.

Etter oppvokst i Trondheim og Canada skolerte Sunniva seg i fransk og russisk. Hun tok en cand.philol. ved Universitetet i Bergen, og studerte konferansetolking i Paris ved *Ecole Supérieure d’Interprètes et de Traducteurs* (ESIT).  I 1998 fikk hun en dr.art. samme sted på avhandlingen *La notion de gradation: applications aux adjectifs*, som handlet om adjektiver, disse ordene som beskriver ting. 

Avhandlingen er hennes mest siterte verk pr. januar 2024, da hun innehar en score på 10 i forskningsindeksen h-index. 

Hun var førsteamanuensis ved Institutt for språk ved Handelshøyskolen i Bergen fra 1996 til i 2003 da det ble meldt at hun var rykket opp til professor i moderne fransk språk samme sted.  Etter ti år som instituttleder, og fra 2013  prorektor samme sted, meldte hun i 2017 overgang til Universitetet i Agder som tilbød henne jobb som dekan ved fakultet for huniamora og pedagogikk. I 2019 ble hun av ansatte fremmet som kandidat til rektor-jobben samme sted, som hun også fikk.  Hun ble gjenvalgt uten motstand i 2023. Ifølge hennes egen jobbside ledet hun Universitets- og høgskolerådet (UHR) 2021 til 2023. Hennes mål er etter eget sigende, å «skape en læringskultur hvor studentene føler seg som partnere i et kunnskapsfellesskap». Hun ble ikke overraskende, gjenvalgt leder for UHR i 2023.

## Referanser


## Eksterne lenker
*  Sunniva Whittaker på uia.no
Missing Link

***Missing Link*** er en amerikansk eventyrfilm fra 2019 regissert av Chris Butler, som var med på å skrive manus. Hovedrollene spilles av Hugh Jackman, Zoe Saldana, David Walliams, Stephen Fry, Matt Lucas og Timothy Olyphant.

## Handling
I 1886 leter Sir Lionel Frost etter mytiske skapninger, for å studere og kunngjøre deres tilstedeværelse for resten av verden. Han håper at dette kan føre til at han kan bli akseptert i "Society of Great Men" som ledes av Sir Lionels rival: Lord Piggot-Dunceby. Lionel mottar et brev som erkjenner tilstedeværelsen av en Sasquatch, og han inngår en avtale med Piggot-Dunceby som kan tillate ham å bli med i klubben deres hvis han kan bevise at skapningen er ekte. Lionel oppdager til slutt Sasquatchen i en skog. Sasquatch forteller at det faktisk var han som hadde sendt brevet. Mr. Link ber om Lionels hjelp til å finne sine egne slektninger, andre Yetier, i Himalaya-fjellene. Lionel godtar å hjelpe ham.

Det han ikke vet er at Piggot-Dunceby har ansatt en dusørjeger ved navn Willard Stenk for å følge etter Lionel og drepe ham. Lionels tidligere kjæreste Adelina Fortnight har et kart til Himalaya, og kartet liger i et pengeskap som tilhørte hennes avdøde ektemann - en av Lionels tidligere kollegaer. Lionel forsøker å få tak i kartet, men Adelina sparker ham ut av hjemmet hennes når han tilbyr å betale henne for å få kartet. Lionel og Mr. Link kommer tilbake senere den natten og bryter seg inn. Men alt bråket deres vekker Adelina, som skyter mot inntrengerne - men i stedet forårsaker skuddet et hull i pengeskapet. Dagen etter går Adelina med på å at de kan bruke kartet, men bare så lenge hun får reise sammen med dem. Trioen opplever en rekke eventyr sammen, samtidig som de oppdager en skjult yeti-koloni i fjellene. Men de blir også nødt til å håndtere Stenk, som til slutt faller til sin død.

## Skuespillere
* Zach Galifianakis som Mr. Susan Link, en sjenert Bigfoot
* Hugh Jackman som Sir Lionel Frost, en etterforsker
* Zoë Saldaña som Adelina Fortnight. En eventyrer, og Sir Lionels tidligere kjæreste
* Stephen Fry som Lord Piggot-Dunceby. Den arrogante sjefen for "Society of Great Men"
* Emma Thompson som Yeti Elder. Den paranoide lederen for yetiene.
* Timothy Olyphant som Willard Stenk, en dusørjeger ansatt av Lord Piggot-Dunceby.
* Amrita Acharya som Ama Lahuma, en guide
* Matt Lucas som Mr. Collick. Den nevrotiske assistenten til Lord Piggot-Dunceby.
* Ching Valdes-Aran som Gamu, Amas bestemor
* David Walliams som Mr. Lemuel Lint, Sir Lionels tidligere assistent
* Humphrey Ker som Doorman.
* Adam Godley som Lord Bilge
* Neil Dickson som Mr. Roylott
* Ian Ruskin som Lord Scrivener
* Matthew Wolf som Lord Ramsbottom
* Darren Richardson som Alfie
* Alan Shearman som Lord Entwhistle
* Jack Blessing som McVitie, en konduktør

## Eksterne lenker
*